b'\n_START_ARTICLE_\nAustin Stevens\n_START_SECTION_\n\xc5\xbdivljenjepis\n_START_PARAGRAPH_\nStevens je \xc5\xbee zgodaj za\xc4\x8del kazati zanimanje za naravo, predvsem za ka\xc4\x8de. Kasneje je postal motorist in je bil nekaj \xc4\x8dasa celo \xc4\x8dlan kriminalne motoristi\xc4\x8dne skupine. Leta 1974 je imel z motorjem hudo prometno nesre\xc4\x8do, po kateri se je z motorizmom prenehal ukvarjati. Med okrevanjem so mu ponudili slu\xc5\xbebo v transvaalskem ka\xc4\x8djem parku v bli\xc5\xbeini Johannesburga, ki jo je sprejel in postal kurator za plazilce. Po \xc5\xa1estih letih \xc5\xa1olanja je postal kvalificiran herpetolog._NEWLINE_Kasneje je od\xc5\xa1el v Nem\xc4\x8dijo, kjer je postal kurator oddelka za plazilce na Nordharzer Schlangenfarm, ki jo je tudi pomagal vzpostaviti. Nato se je vrnil v Afriko, kjer je prevzel mesto kuratorja oddelka za plazilce v Hartebeespoort Dam Snake in Animal Parku._NEWLINE_Kmalu se je preselil v Namibijo, kjer je za\xc4\x8del snemati dokumentarce o ka\xc4\x8dah, ki jih je za\xc4\x8del tudi fotografirati. Poleg tega je izdal tudi dve knjigi o ka\xc4\x8dah. Zadnjo, z naslovom The Snake Man je izdal v Zdru\xc5\xbeenem kraljestvu. Trenutno \xc5\xbeivi in dela v Avstraliji.'